તા. ૧૮ના યોજાનાર શ્રી પરશુરામ જયંતિ નિમિતે જલારામ સોસાયટી વિસ્તારમાં આવેલ જાગનાથ મંદિર ખાતેથી બપોરે ૪:૦૦ કલાકે પ્રસ્થાન થશે. જેમાં અવનવા ફલોટસ, પરશુરામ દાદાના વીર કાર્યોની ગાથા વર્ણવતા ફલોટ સાથે આ શોભાયાત્રાની શરૂઆત થશે જે શોભાયાત્રા આઝાદ ચોક, એમજી રોડ, કાળવા ચોક, ભુતનાથ રોડ થઇ ભુતનાથ મંદિર ખાતે સંપન્ન થશે. આ સમગ્ર કાર્યક્રમમાં જુનાગઢ શહેરના સમગ્ર ભૂદેવ પરિવારોના પુરૂષો, મહિલાઓ અને બાળકો તથા યુવાનો એકસાથે જોડાઇને આ જન્મોત્સવ ઉજવશે અને ખાસ કરીને પરશુરામ જયંતિ નિમિતે શોભાયાત્રા સંપન્ન થયા બાદ ઉપસ્થિત સર્વે ભૂદેવોને બ્રહ્મભોજન પણ કરાવવામાં આવશે. આમ સમગ્ર આયોજનને સફળ બનાવવા સમસ્ત બ્રહ્મ સમાજ, શ્રી બ્રહ્મ યુવા સંગઠન કન્વીનરશ્રી પુનિતભાઇ શર્માની આગેવાની હેઠળ તૈયારીઓ કરી રહેલ છે.